Tolong jelaskan mengenai Kisah hidup dari Rudy Ariffin dalam bahasa banjar

Rudi Ariffin diranakakan di Banjarmasin, 17 Agustus 1952. Sidin marupakan alumni jurusan Susial Pulitik (SusPul), Uniparsitas Lambung Mangkurat nang mana bahubungan lawan riwayat gawian sidin sabagai politisi. Sidin kawin lawan Hayatun Fardah wan baisi talu ikung anak nang bangaran Hj. Adistya Dewi Ariffin, Aditya Mufti Arifin lawan Setya Persada Ariffin.  Anak sidin nang kadua maumpati jajak batis abahnya dalam begawian iaitu manjadi pulitisi jua sabagai Walikuta Banjarbaru wahini.

Capaian nang dihasilakan matan kapamimpinan Rudy Ariffin diantaranya adalah manuntungakan pangarukan alur ambang sungai Barito, manyuruh PLN maulah PLTU 2x 65 Migawatt di Asam-asam gasan ma-atasi hidup mati lampu listrik di wilayah Kalimantan salatan wan tangaj, maulah pusat parkanturan Pamarintah Prupinsi di Banjarbaru, maulah industri wasi baja,  lawan berhasil mambawa APBD Kalimantan Salatan tambus ka angka Rp. 2,2 Triliun. Imbah ngitu hal nang dirasa paling menggembirakan gasan bubuhan warga adalah manyariki truk batubara lalu di jalan ganal ampun nagara sasuai Perda No. 3 Tahun 2008.

Pas 2010 haratan sidin manjabat gubernur aktip, sidin takana kasus dugaan karupsi pambibasan tanah bakas pabrik Kartas Martapura ulih Kajaksaan Agung nang dianggap marugiakan nagara sabanyak Rp 6 Milyar.